Կրակի միջով

«Կրակի միջով» (), 1982 թվականի խորհրդային գունավոր գեղարվեստական ֆիլմ, որը նկարահանել է ռեժիսոր Լեոնիդ Մակարիչևը  Ալեքսանդր Պոպովի համանուն վեպի հիման վրա։
Պրեմիերան կայացել է 1982 թվականի նոյեմբերին։

Սյուժե 
Հայրենական մեծ պատերազմի սկզբում լենինգրադցի Պավլիկը և նրա մայրը հայտնվել են գրավված տարածքում։ Երբ պոլիցայ Զուևի (Վալենտին Բուկին) մատնությամբ մայրը ձերբակալվում է, Պավլիկը ոտքով գնում է Լենինգրադ, բայց հայտնվել է տեղացի ուսուցչուհու (Տատյանա Բեդովա) մոտ։ Ուսուցչուհու ամուսինը՝ պարտիզան-հետախույզ, նախկին տեղամասային ոստիկան Սավելին (Ալեքսեյ Բուլդակով), տղային տանում է ջոկատ, որտեղ նա նույնպես դառնում է հետախույզ։ Պավելին հաջողվում է ռազմաճակատի գիծն անցնել և վերադառնալ շրջափակված Լենինգրադ՝ սնունդ տանելով քաղաքի քաղցած բնակիչների համար։

Դերերում 
 Բորյա Կրիչևսկի – Պավլիկ Կոմարով
 Ալեքսեյ Բուլդակով – Սավելի, պարտիզան
 Տատյանա Բեդովա – Պանեչկա, ուսուցիչ, Սավելիի կինը
 Ալեքսանդր Սուսնին – Գրիգորի Պալիչ Տիմոֆեև, գյուղապետ
 Գեորգի Շտիլ – Միտրիչ, ջրաղացպան
 Վալենտին Բուկին – Իգնատի Զուև, ավագ պոլիցայ
 Նատալիա Դմիտրիևա – Կլավդիա
 Միխայիլ Սեմյոնով  – պոլիցայ
 Էրա Զիգանշինա – Պավլիկ Կոմարովի մայրը
 Սվետլանա Կիրեևա – Դարյա
 Վալենտինա Սմիռնովա – Աննա, Տիմոֆեևի կինը
 Ելենա Պավլովսկայա – «Ֆրեյլին»

Նկարահանող խումբ 
 Սցենարի հեղինակ՝ Ալբինա Շուլգինա
 Բեմադրող ռեժիսոր՝ Լեոնիդ Մակարիչև
 Բեմադրող օպերատոր՝ Ալեքսանդրա Չիրով
 Բեմադրող նկարիչ՝ Ալեքսեյ Ֆեդոտով
 Կոմպոզիտոր՝ Վլադիսլավ Կլադնիցկի

Պարտիզան Սավելիի դերն Ալեքսեյ Բուլդակովի առաջին դերն է կինոյում։ Ֆիլմը նկարահանվել է Տվերի մարզի Բոլոգովսկի շրջանի Լիկոշինո գյուղում և շրջակա գյուղերում։ Ֆիլմի զանգվածային տեսարաններում նկարահանվել են գյուղի բնակիչները։

Ծանոթագրություններ 

Խորհրդային ֆիլմեր
1982 ֆիլմեր
Ռուսերեն ֆիլմեր
«Լենֆիլմ» ստուդիայի ֆիլմեր
«Մոսֆիլմ» ստուդիայի ֆիլմեր
Ֆիլմեր Հայրենական մեծ պատերազմի մասին
Խորհրդային դրամա ֆիլմեր